**Številka: *545606-15/2020 / 1***

**Ljubljana, dne *08.04.2020***

**GENERALNI SEKRETARIAT VLADE REPUBLIKE SLOVENIJE**

gp.gs@gov.si

V vednost:

**MINISTRSTVO ZA ZUNANJE ZADEVE**

EU-portal@gov.si

**ODLOČITVE REPUBLIKE SLOVENIJE**

**V ZVEZI Z ZADEVAMI EVROPSKE UNIJE**

**PREDLOG ZA OBRAVNAVO**

I.

**1. Zadeva EU**:

Naslov dokumenta v slovenskem jeziku: *Predlog sklepa Sveta o stališču, ki se v imenu Evropske unije zastopa v skupščini Lizbonske unije*

Naslov dokumenta v delovnem jeziku EU: *Proposal for a Council Decison on the position to be taken on behalf of the European Union in the Assembly of the Lisbon Union*

Datum dokumenta: *07.04.2020*

Številka dokumenta: *7229/20*

Medinstitucionalna oznaka: *2020/0052(NLE)*

Pri izdelavi predloga stališča so upoštevane še različice in priloge dokumenta EU:

**2. Vrsta odločitve RS**:*Stališče Republike Slovenije*

**3. Postopek sprejemanja zadeve EU v institucijah EU**:

Postopek: *Nezakonodajni postopek*

Faza sprejemanja: *1. obravnava*

**4. Pristojni organ EU**:

Svet EU v sestavi: *FAC - Svet EU za zunanje odnose, COMP - Svet EU za konkurenčnost (notranji trg, industrija, raziskave in vesolje), AGRI - Svet EU za kmetijstvo in ribištvo*

Delovno telo Sveta EU: *G.03 - Delovna skupina za intelektualno lastnino*

**5. Organ, pristojen za dokončen sprejem stališča RS**:

*Vlada*

**6. Pravna podlaga za obravnavo v Državnem zboru**:

*Vlada Republike Slovenije s stališčem Republike Slovenije seznani Državni zbor Republike Slovenije v skladu z 8. členom Zakona o sodelovanju med državnim zborom in vlado v zadevah Evropske unije.*

Pri delu v Državnem zboru bodo sodelovali: *dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar*

**7. Roki**:

Predviden čas pričetka obravnave zadeve EU v institucijah EU: *1. polovica 2020*

Predviden čas sprejema zadeve EU v institucijah EU: *september 2020*

Rok za odziv organa: *29.4.2020*

Rok za obravnavo na seji Vlade in njenih odborih: *7.5.2020*

Rok za obravnavo predloga stališča RS v DZ:

Predlog z obrazložitvijo za skrajšanje oziroma podaljšanje rokov:

**8. Organ, odgovoren za pripravo predloga stališča RS**:

Organ: *Ministrstvo za kmetijstvo, gozdarstvo in prehrano*

Kontaktne osebe organa: *dr. Lucijan Cencič, Vlasta Grašek, Direktorat za hrano in ribištvo*

**9. Delovna skupina Vlade, organizirana za posamezno področje zadev EU**:

*DS27 - Ribištvo*

vodilni organ: *MKGP - Ministrstvo za kmetijstvo, gozdarstvo in prehrano*

vodja delovne skupine: *dr. Bojan Pahor*

**Delovna skupina je predlog stališča RS obravnavala**:*Ne*

**10. Predlog stališča RS je usklajen z organi**:

Organ: *Ministrstvo za finance, Ministrstvo za gospodarski razvoj in tehnologijo, Ministrstvo za zunanje zadeve*

Kontaktna oseba organa: *Špela Perme, MF; Anton Horžen, Vesela Venišnik, MGRT, mag. Jasmina Adem-Grujič, MZZ*

**11. O predlogu stališča RS je bilo opravljeno posvetovanje z**:

**12. Zahteva za obravnavo**:*na seji Vlade, na seji Odbora za gospodarstvo*

|  |
| --- |
| **dr. Aleksandra Pivec**  **MINISTRICA** |

II.

**PREDLOG**

**STALIŠČE RS**

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije sprejela naslednji sklep

**A)**

Republika Slovenija je sprejela (določila predlog)

***Stališče Republike Slovenije***

*Vlada Republike Slovenije je sprejela na podlagi 49.h člena Poslovnika Vlade Republike Slovenije stališče Republike Slovenije k zadevi Predlog sklepa Sveta o stališču, ki se v imenu Evropske unije zastopa v skupščini Lizbonske unije - 7229/20, ki se glasi:*

*Republika Slovenija podpira Predlog sklepa Sveta o stališču, ki se v imenu Evropske unije zastopa v skupščini Lizbonske unije.*

**B)** *(****Za zakonodajne akte in odločitve politične narave)***

**POGLAVITNE REŠITVE IN CILJI PREDLOGA ZADEVE EU**:

*Evropska unija je s Sklepom Sveta (EU) 2019/1754 z dne 7. oktobra 2019 pristopila k Ženevskemu aktu Lizbonskega sporazuma o označbah porekla in geografskih označbah (v nadaljnjem besedilu: Sporazum). Sporazum je začel veljati 26. februarja 2020. Evropska unija je tako pogodbenica Sporazuma .*

*Namen Ženevskega akta Lizbonskega sporazuma o označbah porekla in geografskih označbah iz leta 2015 je omogočiti celovito in učinkovito mednarodno zaščito imen kakovostnih proizvodov, ki temeljijo na poreklu. Sporazum posodablja in krepi obstoječi sistem mednarodne registracije za zaščito imen, ki označujejo geografsko poreklo proizvodov, tj. Lizbonski sporazum o zaščiti označb porekla in njihovi mednarodni registraciji iz leta 1958.*

*Skupščina Lizbonske unije se sestaja na letnih zasedanjih v okviru generalne skupščine Svetovne organizacije za intelektualno lastnino (WIPO).Skupščina zlasti obravnava vse zadeve, ki se nanašajo na ohranjanje in razvoj posebne unije ter na izvajanje Ženevskega akta, ter spreminja pravilnike, ki podrobneje določajo izvajanje Ženevskega akta. Poleg tega sprejema finančne predpise posebne unije ter spremembe členov Ženevskega akta o skupščini posebne unije, mednarodnem uradu WIPO in financah, pa tudi o postopku spreminjanja navedenih členov. Kar zadeva finance, lahko odloča, ali in v kolikšnem obsegu prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Ženevskega akta.*

*Skupščina Lizbonske unije naj bi na letnem zasedanju v okviru generalne skupščine WIPO med 21. in 29. septembrom 2020 sprejela sklep o tem, ali in v kolikšnem obsegu prihodki iz virov prihodkov posebne unije ne zadoščajo za kritje stroškov, zaradi česar morajo pogodbenice plačati posebne prispevke v skladu s členom 24(2)(v) Sporazuma. Namen predvidenega akta je torej pripraviti podlago za plačilo posebnih prispevkov pogodbenic Ženevskega akta, da se omogoči kritje stroškov posebne unije. Predvideni akt bo postal zavezujoč za pogodbenice v skladu s členom 24(2)(v) Sporazuma, ki določa: „(2) [Viri financiranja proračuna] Viri prihodkov posebne unije so: [...] (v) posebni prispevki pogodbenic ali drugi viri, pridobljeni od pogodbenic in/ali upravičencev, če in kolikor prihodki iz virov iz točk od (i) do (iv) ne zadoščajo za kritje stroškov, o čemer odloči skupščina.“*

*Skupščina si prizadeva za sprejemanje sklepov s soglasjem. Kadar sklepa ni mogoče sprejeti s soglasjem, se o zadevi odloča z glasovanjem. V takem primeru ima vsaka pogodbenica, ki je država, en glas in glasuje samo v svojem imenu ter lahko vsaka pogodbenica, ki je medvladna organizacija, glasuje namesto svojih držav članic z enakim številom glasov, kot je število njenih držav članic, ki so pogodbenice tega akta. V skladu s Sklepom Sveta (EU) 2019/1754 z dne 7. oktobra 2019 o pristopu Evropske unije k Ženevskemu aktu Unija glasuje v skupščini posebne unije, države članice, ki so Ženevski akt ratificirale ali k njemu pristopile, pa ne uveljavljajo svoje glasovalne pravice.*

*Ta predlog se nanaša na sklep o določitvi stališča, ki naj se v imenu Unije zastopa na letnem zasedanju skupščine Lizbonske unije WIPO. Skupščina Lizbonske unije lahko v skladu s členom 22(2)(a)(i) Sporazuma sprejme sklepe, ki se nanašajo na ohranjanje in razvoj posebne unije ter na izvajanje Sporazuma.*

*Predlagani sklep Sveta bi EU omogočil, da se v okviru razpoložljivih sredstev za ta namen iz letnega proračuna Unije pridruži soglasju glede sklepa skupščine na podlagi člena 24(2)(v) Ženevskega akta. Na tej podlagi bo Unija lahko izvedla plačilo v skladu s temeljnim aktom, ki je pravna podlaga za izvrševanje odhodkov, vključenih v proračun . Navedeni akt določa: „Če prihodki posebne unije izvirajo v skladu s točko (v) člena 24(2) Ženevskega akta, lahko Unija dodeli posebni prispevek v okviru razpoložljivih sredstev za ta namen iz letnega proračuna Unije.“ V proračunu EU za leto 2020 je v proračunski vrstici 05.06.01 kot prispevek EU za delovanje Lizbonske unije v WIPO na podlagi Ženevskega akta Lizbonskega sporazuma o označbah porekla in geografskih označbah predviden 1 milijon EUR. EU bi morala imeti možnost, da se pridruži soglasju glede sklepa skupščine Lizbonske unije iz člena 24(2)(v) Ženevskega akta.*

*Republika Slovenija podpira Predlog sklepa Sveta o stališču, ki se v imenu Evropske unije zastopa v skupščini Lizbonske unije.*

**OCENA VPLIVOV IN POSLEDIC PREDLOGA ZADEVE EU**:

Vpliv na pravni red

*Ni vpliva na pravni red.*

Posledice za proračun

*Pričakovati je posledice za proračun EU v primeru, da bo dosežen dogovor na letnem zasedanju skupščine Lizbonske unije v okviru generalne skupščine Svetovne organizacije za intelektualno lastnino (WIPO) in sicer lahko Unija posebej prispeva v skladu s členom 24(2)(v) Ženevskega akta v okviru sredstev, ki so za ta namen na voljo v letnem proračunu Unije. Leta 2020 je proračunski vrstici 05 06 01 za ta namen dodeljen 1 milijon EUR.*

Vpliv na gospodarstvo

*Konkreten predlog nima neposrednega vpliva na gospodarstvo, se pa nanaša na Ženevski akt Lizbonskega sporazuma o označbah porekla in geografskih označbah iz leta 2015, katerega namen je omogočiti celovito in učinkovito mednarodno zaščito imen kakovostnih proizvodov, ki temeljijo na poreklu. Sporazum posodablja in krepi obstoječi sistem mednarodne registracije za zaščito imen, ki označujejo geografsko poreklo proizvodov, tj. Lizbonski sporazum o zaščiti označb porekla in njihovi mednarodni registraciji iz leta 1958.*

Vpliv na javno upravo

*Predlog nima vpliva na javno upravo.*

Vpliv na okolje

*Predlog nima vpliva na okolje.*

Drugo

**C)**

**Predstavniki RS, ki bodo zastopali stališče RS v institucijah EU**:

***dr. Aleksandra Pivec, ministrica, dr. Jože Podgoršek, državni sekretar, Damjan Stanonik, državni sekretar; Matija Miklič, Maša Žagar, SPBR***